laion/Wikipedia-Exotic huggingface dataset:
נבחרת גאנה בכדורגל נשים

נבחרת גאנה בכדורגל נשים מייצגת את גאנה בתחרויות כדורגל נשים בינלאומיות ומנוהלת על ידי התאחדות הכדורגל של גאנה. משחקה הראשון של הנבחרת התקיים ב-1991 במסגרת אליפות אפריקה הראשונה, ובו היא הפסידה 5-1 לניגריה. היא הגיעה שלוש פעמים לגמר האליפות (1998, 2002 ו-2006), אך מעולם לא הצליחה לזכות בה, זאת אף על פי שהיא נחשבת לאחת הנבחרות הטובות ביותר באפריקה. ב-1999, העפילה גאנה בפעם הראשונה בתולדותיה לגביע העולם של פיפ"א, ובכך הייתה לנבחרת האפריקאית השנייה (אחרי ניגריה) שמפעילה לגביע העולם לנשים. בטורניר זה, היא השיגה רק נקודה אחת ולא עברה את שלב הבתים. בטורניר שנערך ארבע שנים לאחר מכן, היא כבר השיגה ניצחון ראשון (1-2 על אוסטרליה), אבל בכל זאת לא צלחה את שלב הבתים. גביע העולם האחרון בו השתתפה היה זה של 2007, ובו הפסידה בכל משחקיה. הדירוג הנוכחי של נבחרת גאנה ברשימת הדירוג של פיפ"א, הוא המקום ה-66 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 42 נמדד לראשונה ביוני 2008, והדירוג הכי נמוך 66 נמדד לראשונה באוגוסט 2024. 1991 - לא העפילה 1995 - לא העפילה 1999 - שלב הבתים 2003 - שלב הבתים 2007 - שלב הבתים 2011 עד 2019 - לא העפילה 1991 - רבע גמר 1995 - מקום שלישי 1998 - מקום שני 2000 - מקום שלישי 2002 - מקום שני 2004 - מקום שלישי 2006 - מקום שני 2008 - שלב הבתים 2010 - שלב הבתים 2012 - לא העפילה 2014 - שלב הבתים 2018 - שלב הבתים דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
מינסקי

האם התכוונתם ל... היימן מינסקי – כלכלן אמריקני מרווין מינסקי – מדען מחשב וחוקר בינה מלאכותית אמריקני גריגורי מינסקין
אלכסנדריה אסחטה

אלכסנדריה אסחטה (למפת טג'יקיסטן מוגדלת)   דושנבה בוח'תר חורוג סין קירגיזסטן אוזבקיסטן אפגניסטן פקיסטן אלכסנדריה אסחטה (למפת טג'יקיסטן רגילה)   דושנבה בוח'תר חורוג סין קירגיזסטן אוזבקיסטן אפגניסטן פקיסטן אלכסנדריה אסחטה אלכסנדריה אסחטה (ביוונית: Ἀλεξάνδρεια Ἐσχάτη, בלטינית: Alexandria Ultima, כלומר "אלכסנדריה הרחוקה ביותר") הייתה עיר שהוקמה על ידי אלכסנדר מוקדון באוגוסט שנת 329 לפני הספירה, כבסיסו הצפוני ביותר במרכז אסיה. היא הוקמה בחלק הדרום-מערבי של עמק פרגנה בגדה הדרומית של נהר הסיר דריה. כיום נמצאת באזור אלכסנדריה אסחטה העיר ח'וג'נד שבטג'יקיסטן. אלכסנדר בנה חומת לבנים באורך 6 קילומטרים שהקיפה את העיר, שעל פי ההיסטוריונים מהעת העתיקה, נבנתה תוך 20 יום. ערך זה הוא קצרמר בנושא היסטוריה ובנושא טג'יקיסטן. אתם מוזמנים לתרום לוויקיפדיה ולהרחיב אותו.
נבחרת קולומביה בכדורגל נשים

נבחרת קולומביה בכדורגל נשים מייצגת את קולומביה בתחרויות כדורגל נשים בינלאומיות ומנוהלת על ידי התאחדות הכדורגל של קולומביה. משחקה הראשון של הנבחרת התקיים ב-1998 במסגרת אליפות אמריקה הדרומית השלישית, ובו היא ניצחה 1-3 את ונצואלה. מאז הקמתה המאוחרת יחסית, נמצאת הנבחרת במגמת השתפרות וכיום היא נמנית עם הנבחרות הטובות ביותר באמריקה הדרומית. ב-2019 זכתה לראשונה בתולדותיה במדליית הזהב במשחקים הפאן-אמריקאיים. היא הגיעה פעמיים לבית הגמר של אליפות היבשת (2010 ו-2014), ובשני המקרים סיימה במקום השני אחרי ברזיל. ב-2011, העפילה קולומביה בפעם הראשונה בתולדותיה לגביע העולם של פיפ"א, ובכך הייתה לנבחרת הדרום-אמריקאית השלישית (אחרי ברזיל וארגנטינה) שמפעילה לגביע העולם לנשים. בטורניר זה, היא השיגה רק נקודה אחת ולא עברה את שלב הבתים. בטורניר שנערך ארבע שנים לאחר מכן, היא כבר השיגה ניצחון ראשון (0-2 על צרפת), ונעצרה רק בשמינית הגמר על ידי ארצות הברית. כמו כן, הנבחרת השתתפה פעמיים בטורניר הכדורגל של המשחקים האולימפיים - לונדון 2012, בו הפסידה בכל משחקיה ולא הצליחה לעבור את שלב הבתים וכן ריו 2016 שבו הפסידה לצפרת וניו זילנד, אך הוציאה תיקו 2-2 מאוד מכובד מול ארצות הברית. גם בקטגוריות הצעירות קולומביה רשמה הצלחה כאשר זכתה באליפות אמריקה הדרומית עד גיל 17 ב-2008 ואותו סגל הגיע למקום השני באליפות היבשת עד גיל 20 שנתיים מאוחר יותר. זה גם היה הבסיס לסגל הבוגרת שהשיג את ההצלחות בהעפלה למונדיאל ולאולימפיאדה. ב-2010 הנבחרת עד גיל 20 השיגה את השתתפותה היחידה בגביע העולם וסיימה במקום הרביעי כשהיא מפסידה בחצי הגמר לדרום קוריאה 0-1. לגביע העולם עד גיל 17 העפילה קולומביה ארבע פעמים בין השנים 2008-2018, אך מעולם לא עברה את השלב הראשון. הדירוג הנוכחי של נבחרת קולומביה ברשימת הדירוג של פיפ"א, הוא המקום ה-21 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 21 נמדד לראשונה באוגוסט 2024, והדירוג הכי נמוך 118 נמדד לראשונה ביוני 2008. 1991 - לא נכנסה 1995 - לא נכנסה 1999 - לא העפילה 2003 - לא העפילה 2007 - לא העפילה 2011 - שלב הבתים 2015 - שמינית גמר 2019 - לא העפילה 2023 - רבע גמר 1991 - לא נכנסה 1995 - לא נכנסה 1998 - שלב הבתים 2003 - מקום שלישי 2006 - שלב הבתים 2010 - מקום שני 2014 - מקום שני 2018 - מקום רביעי מדיה וקבצים בנושא נבחרת קולומביה בכדורגל נשים בוויקישיתוף אתר האינטרנט הרשמי של נבחרת קולומביה בכדורגל נשים (בספרדית) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
למון

האם התכוונתם ל... ג'ק למון – שחקן אמריקני הר למון – הר בארצות הברית ואדי למון – נחל באזור באר יעקב למון גראס – צמח המשמש למרפא ומאכל לימון
תיאה (פירושונים)

תיאה (ביוונית: θεά) היא מילה שפירושה אלה. האם התכוונתם ל... תיאה – אחת מ-12 הטיטאנים תיאה (כוכב לכת משוער) – על פי השערות, כוכב לכת שהיה קיים בראשית ימי מערכת השמש, והתנגשותו בכדור הארץ הביאה ליצירת הירח קלאופטרה תאה, מלכת הממלכה הסלאוקית – שליטה סלאוקית במאה ה-2 לפנה"ס פייר-מארי תאה – בישוף צרפתי וחסיד אומות העולם תיה – מלכת מצרים במאה ה-14 לפנה"ס רמת א-תיה – רמה גירנית במרכז חצי האי סיני אישים ששמם הפרטי הוא תיאה
יוזף ארקנאו

יוזף ארקנאו (בגרמנית: Josef Arkenau;‏ 1900, אסן (סקסוניה) (אנ')‏ – 1991, קירכהרטן (גר')), היה נזיר דומיניקני, מתנגד המשטר הנאצי וחסיד אומות העולם מגרמניה. ארקנאו היה הרביעי מבין שישה אחים ואחיות, בן למשפחת חוואים. הוריו היו קתולים אדוקים, והדת - והסביבה הדתית - עיצבו את אופיו של ארקנאו. לאחר שסיים את לימודיו בבית הספר בשנת 1921, הצטרף ארקנאו כחניך למסדר דומיניקני, בעקבות אחיו הגדול. בשנת 1929 הוסמך לכמורה וקיבל את השם "אורליוס" (Aurelius, מלטינית - "המוזהב", aurum). מכיוון שהיה שמרן, בתחילה התרשם לטובה מהנאציזם ומהתחייה הלאומית שהבטיח, וזאת כרבים מחבריו למסדר. באפריל 1934 נשלח לברלין, לעבודת כמורה, והתוודע למציאות הטרור והרדיפה הגזענית והחברתית. אשליותיו לגבי הנאציזם נמוגו. בשנת 1940 הועבר ארקנאו לכנסייה דומיניקנית ששירתה את בני מעמד הביניים בלייפציג. באחת מנסיעותיו מלייפציג לביתו שבאולדנבורג, בעצירה במגדבורג, ראה יהודים נעצרים לפני גירושם למזרח. הוא עבד עם אנטי נאצים אחרים וסייע בהצלתם של עשרות יהודים, עובדי כפייה, קומוניסטים ועריקים מהצבא. הוא תיווך בין יהודים שנזקקו למסתור פן יישלחו למזרח, לבין מסתירים פוטנציאליים, בהם משפחות נוצריות ומוסדות שהסכימו לסייע לנרדפים. חלקן הסתתרו במנזר תחת חסותו. במקביל סייע ארקנאו למסתתרים על ידי כרטיסים לקיצוב מזון וכן בכסף. כשמקום המסתור של אחת המסתתרות הפך למסוכן מדי, השיג עבורה ארקנאו תעודות זהות מזויפות. כשאחת המסתתרות התאבדה במסתור, ארגן לה ארקנאו טקס קבורה נוצרי, בשם בדוי, וזאת כדי למנוע את חשיפת העובדה שהיא הייתה יהודייה וכך לסכן את מסתיריה. בשנת 1998 הכיר יד ושם ביוזף ארקנאו בתור חסיד אומות העולם. בלייפציג קרויה על שמו כיכר וכן בית הארחה השייך למנזרו. ליד בית הולדתו בעיירת הולדתו אסן (סקסוניה) (אנ') הוצבה לוחית לזכרו. יוזף ארקנאו, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוזף ארקנאו".
ורז'ה

האם התכוונתם ל... כריסטיאן ורז'ה (Verger) – מלחינה צרפתייה רוז'ה ורז'ה (Vergé) – שף צרפתי
זולוטי פוטיק

זולוטי פוטיק (באוקראינית: Золотий Потік; בפולנית: Potok Złoty, פוטוק זלוטי; ביידיש: פּאָטיק) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה. זולוטי פוטיק נזכרת לראשונה באמצע המאה ה-16, ובשנת 1601 הוענקו לה זכויות עיר, שכללו את הקפתה בביצורים וקביעת ימי שוק וירידים שנתיים בה. בשנת 1608 הוקם בעיירה מנזר דומיניקני. במהלך הכיבוש הרוסי במלחמת העולם הראשונה ניזוקה העיירה, ובשנת 1921, בהתאם להסכם ריגה, נכללה בתחום הרפובליקה הפולנית השנייה. התיעוד הראשון לישיבת יהודים בעיירה הוא משנת 1635. במהלך המאה ה-18 התפתחה ביישוב קהילה יהודית עצמאית, ובמהלך המאה ה-19 גדל מספר יהודי העיירה, כאשר בשנת 1880 נמנו בה 1,247 יהודים. עם זאת, משנות ה-80 של המאה ה-19 היגרו מהעיירה רבים מיהודיה. כמו כן, סבלו יהודי העיירה במהלך הכיבוש הרוסי שלה בזמן מלחמת העולם הראשונה, תוך שהקוזקים פרעו בהם ושרפו כמאה מבתיהם. לאחר המלחמה, ועד יוני 1919, פרעו ביהודי העיירה גם החיילים והאיכרים האוקראינים שנכנסו אליה. בין מלחמות העולם נמנו בעיירה 895 יהודים, כשליש מתושביה, והתקיימה בה פעילות ציונית ענפה. פעילות זו נאסרה עם כיבוש האזור בידי הסובייטים בספטמבר 1939. עם כיבוש העיירה בידי הגרמנים במהלך מבצע ברברוסה, ב-10 ביולי 1941, העבירו אלו את השליטה הישירה בה לידי המשטרה האוקראינית, וזו החלה בביצוע מעשי שוד והתעללות ביהודי היישוב. יודנרט שמונה בעיירה בהמשך, נצטווה לספק לשלטונות סכומי כופר גבוהים, ולגייס עבורם עובדי כפייה יהודים, שחלקם שולחו למחנות עבודה. באוקטובר 1942 גורשו יהודי העיירה לבוצ'אץ', ומשם שולחו רובם להשמדה בשתי אקציות. הנותרים רוכזו בגטו שהוקם בעיר, וממנו שולחו בהמשך להשמדה. מקהילת העיירה שרדו את השואה כ-30 איש. מדיה וקבצים בנושא זולוטי פוטיק בוויקישיתוף אתר האינטרנט הרשמי של זולוטי פוטיק פוטוק זלוטי באתר מרכז מורשת יהדות פולין זולוטי פוטיק באתר JewishGen
נוטציה

האם התכוונתם ל... סימון (Notation) – סימון מתמטי – דרך מקוצרת לכתיבת ביטויים מתמטיים תיווי מוזיקלי – סימנים גרפיים מוסכמים המציינים צלילים נוטציה (פיזיקה) – נוּטַצְיָה (nutation), סטייה מפרצסיה; מתוארת על ידי הזווית השלישית מזוויות אוילר
סכר טבקה

סכר טבקה (בערבית: سد الطبقة, בתעתיק מדויק: סד אלטבקה; נקרא גם סכר א-ת'ורה, בערבית: سد الثورة, מילולית: "סכר המהפכה") הוא הסכר הגדול בסוריה. הסכר ממוקם על נהר הפרת, והוא נבנה על ידי מילוי עפר. הסכר נמצא כ-40 קילומטרים במעלה הנהר מהעיר א-רקה. גובה הסכר 60 מטרים ואורכו 4.5 קילומטרים. יצירתו הובילה להיווצרות אגם אסד, מאגר המים הגדול בסוריה. הסכר הוא הראשון מבין שלושה סכרים שסוריה בנתה על הפרת, כאשר השניים האחרים הם סכר תשרין וסכר הבעת'. במקור תוכנן הסכר על מנת לייצר כוח הידרואלקטרי ועל מנת להשקות אדמות. הוא הוקם בין השנים 1968–1973 בסיועה של ברית המועצות. במהלך הקמתו ולפני הצפת אגם אסד, נחקרו אתרים ארכאולוגיים שונים, בהם תל אבו הוריירה, מורייבת, תל פרי ותל מסכנה וחבובה כבירה, במאמץ שנוהל על ידי אונסק"ו על מנת להציל את הממצאים באתרים אלו לפני שיוצפו. בשנת 1974, כאשר צומצם הזרם בנהר הפרת בכ-25% על מנת למלא את האגם, פרצה מחלוקת בין סוריה לבין עיראק, אשר איימה להפציץ את הסכר. המחלוקת יושבה בסיוען של ערב הסעודית וברית המועצות, וסוריה הסכימה להזרים יותר מים לעיראק. ב-11 בפברואר 2013, במהלך מלחמת האזרחים בסוריה, עבר הסכר לשליטת האופוזיציה הסורית. ארבע מתוך שמונה הטורבינות של הסכר המשיכו לפעול, ועובדי הסכר המשיכו לקבל שכר מהמממשלה הסורית. בדצמבר 2016 כבשה המדינה האסלאמית את העיר הסמוכה לסכר, א-ת'ורה. בתחילת 2017 לחם כוח משותף של הכוחות הסוריים הדמוקרטיים וצבא ארצות הברית נגד המדינה האסלאמית, וכתוצאה מכך נפגעה תחנת הכוח ההידרואלקטרית וחדלה לפעול והסכר היה בסכנת התמוטטות. הפסקת אש נקבעה כדי לאפשר תיקון חירום של הסכר. במאי 2017 עבר הסכר לשליטת הכוחות הסוריים הדמוקרטיים. מדיה וקבצים בנושא סכר טבקה בוויקישיתוף סכר טבקה, באתר אנציקלופדיה בריטניקה (באנגלית) ערך זה הוא קצרמר בנושא סוריה ובנושא מבנים. אתם מוזמנים לתרום לוויקיפדיה ולהרחיב אותו.
נחל יצפור

נַחַל יִצְפֹּר הוא נחל אכזב המנקז את חלקו המזרחי של הר יצפור, שהוא אחת מפסגותיו של הגלבוע. שמו של הנחל הוא סמלי: ייתכן שהוא קרוי על פי משמעות 'צפרא' שמשמעותו, בוקר, והשמש זורחת בבוקר ממזרח, אך ייתכן ששמו מתבסס על פסוק בספר שופטים המתייחס לסיפור מלחמתו של גדעון בן יואש במדישקפים הרי הגלעד, המוזכרים בפסוק. אפיקו של הנחל מתחתר בסלעי גיר מתקופת האיאוקן וכיוונו מדרום-מערב אל צפון-מזרח. הנחל יורד בתלילות מרום של כ-450 מטרים מעל פני הים אל רום של 100 מטרים מתחת לפני הים בעמק בית שאן. ראש הנחל מצוי כ-1.5 ק"מ מערבית ליישוב מעלה גלבוע. אורך חלקו הצר של אפיק הנחל כ-2 ק"מ. בקטע זה של הנחל עובר שביל טיולים אתגרי המסומן בסימון שביל אדום-לבן, הכולל יתדות תמיכה. לבסוף הנחל זורם אל שטחים חקלאיים בעמק המעיינות בין עין מודע לעין שוקק, כשבמקום לזרום במסלולו הטבעי הוא הוסט יחד עם נחל גפת לתעלה מלאכותית שנשפכת אל נחל שוקק. צמחייה עשירה ופרחים רבים פורחים על גדות הערוץ בחורף ובאביב. בחודש מרץ פורח על מורדות הנחל גם אירוס הגלבוע. מדיה וקבצים בנושא נחל יצפור בוויקישיתוף נחל יצפור באתר משרד החינוך נחל יצפור באתר iNature ערך זה הוא קצרמר בנושא גאוגרפיה של ישראל ובנושא נהרות ונחלים. אתם מוזמנים לתרום לוויקיפדיה ולהרחיב אותו.
EST

האם התכוונתם ל... Eastern Standard Time (מכונה בקיצור EST)(אנ') – אזור הזמן של החוף המזרחי של ארצות הברית, מזרח קנדה, מדינת קינטנה רו במקסיקו, פנמה והאיים הקריבים שלישיית אסביורן סוונסון (מכונה בקיצור e.s.t) – הרכב ג'אז שוודי תאוריית מערכות אקולוגיות (מכונה בקיצור EST) – מונח מתחום האקולוגיה
גביע אפריקה לאומות 1996

גביע אפריקה לאומות 1996 היה הטורניר ה-20 של גביע אפריקה לאומות בכדורגל. הטורניר התקיים בין ה-13 בינואר ל-3 בפברואר 1996 בדרום אפריקה, שהחליפה את קניה, שתוכננה במקור לארח את הטורניר. הטורניר הורחב לראשונה ל-16 קבוצות, שחולקו לארבעה בתים, מהן העפילו שתי הראשונות בכל בית לשלב רבע הגמר. עם זאת, בטורניר השתתפו 15 נבחרות בלבד, לאחר שניגריה ביטלה את השתתפותה ברגע האחרון. דרום אפריקה המארחת זכתה בתואר בפעם הראשונה בתולדותיה, לאחר שגברה 2–0 במשחק הגמר על תוניסיה, מצמד שערים של מארק ויליאמס. טורניר המוקדמות התקיים בין ספטמבר 1994 ליולי 1995. השתתפו בו 42 נבחרות החברות ב-CAF, שחולקו לשבעה בתים בני שש נבחרות כל אחד. שתי הנבחרות שסיימו ראשונות בכל בית העפילו לטורניר הגמר, ואל 14 המעפילות הצטרפו דרום אפריקה המארחת וניגריה, מחזיקת הגביע, שהעפילו אוטומטית. *‏ ניגריה פרשה מהטורניר לפני תחילתו. גינאה, בעלת המאזן הטוב ביותר מהנבחרות שלא העפילו, קיבלה הצעה להחליף את ניגריה, אך סירבה עקב חוסר בזמן הכנה מתאים. מדיה וקבצים בנושא גביע אפריקה לאומות 1996 בוויקישיתוף
דולבי דיגיטל

דולבי דיגיטל (באנגלית: Dolby Digital) הוא סימן מסחר של מעבדות דולבי לאלגוריתם דחיסה מאבדת נתונים הממומש בדחיסה ופריסה בתקן AC-3, לשימוש בצליל רב ערוצי בסרטי קולנוע, בהקרנה באולמות או בהקרנה בבית, מ-DVD. הגרסה הנפוצה של דולבי דיגיטל, המכונה "5.1 ערוצים" כוללת שישה ערוצי קול, חמישה מתוכם (קדמי ימני, קדמי שמאלי, קדמי מרכזי, אחורי ימני ואחורי שמאלי) בכל תחום השמע המקובל וערוץ אחד (סאב וופר) לתדרים נמוכים - 10 עד 120 הרץ. תקן דולבי דיגיטל תומך גם בצליל מונו וסטריאו. דולבי דיגיטל EX הוא תקן דומה לפורמט פרו לוג'יק הישן, שבו עובד פסקול סטריאו (כלומר דו ערוצי) ליצירת של שני ערוצים נוספים - ערוץ מרכזי קדמי וערוץ מונו אחורי. EX מרחיב את תקן דולבי דיגיטל הבסיסי ליצירת צליל דמוי 6.1 או 7.1 ערוצים, אך אין בו תמיכה לערוץ שישי נפרד, אמיתי, כפי שישנה בתקן DTS-ES המתחרה. דולבי דיגיטל סראונד EX מוסיף תמיכה בערוץ שישי, ולעיתים שביעי, לפסקול שקודד בדולבי דיגיטל (רגיל, לא EX 5.1). דולבי דיגיטל פלוס הוא תקן קידוד מתקדם מבוסס על AC-3 שמסוגל לתמוך ב-13.1 ערוצים ותומך אחורה בחומרה קיימת. דולבי TrueHD הוא פורמט הדור הבא של דולבי, התומך בדחיסה ללא איבוד נתונים. זהו תקן שתוכנן במיוחד לפסקול סרטים ברזולוציה גבוהה על דיסקים, ומסוגל להעביר עד שמונה ערוצי קול בקצב 96 קילוהרץ ועומק דגימה של 24 ביט - עד 18 מגה-ביט לשנייה, בהתאם ליכולות הדור הבא של DVD. פורמט זה נבחר כתקן מחייב ל-DVD בהפרדה גבוהה, ותקן אופציונלי לתקן Blu ray דולבי דיגיטל - השם הנפוץ בציבור DD - ראשי תיבות AC-3 - התקן המגדיר את פורמט התקשורת הדיגיטלי לדולבי דיגיטל פסקולים של סרטי קולנוע מכילים פסקול דולבי דיגיטל שמוקלט אופטית על סרט הצילום ברוחב 35 מילימטר. הביטים השונים מודפסים בקבוצות על הסרט, בין החורים שמנגנון הנעת הסרט נאחז בהם. חיישן CCD במכונת ההקרנה סורק את תמונת הביטים השונים ומעבד מחלץ מהתמונה את הנתונים הדיגיטליים, כרצף טורי של אותות בינאריים בתקן AC-3. רצף זה מוזן למפענח 5.1 ערוצים. פסקול דולבי דיגיטל נמצא גם על סרטי DVD ומדיות דיגיטליות נוספות. בפורמטים אלה רצף AC-3 שזור יחד עם אות הווידאו ואותות בקרה וסינכרון. השיטה נמצאת בשימוש ביישומים רבים שבהם יש מגבלה על רוחב הפס, כגון טלוויזיה דיגיטלית. על פי תקן AC-3, קצב המידע המקודד המקסימלי הוא 640 קילו-ביט לשנייה. נגני DVD ביתיים בדרך כלל אינם מסוגלים לקרוא יותר מ-448 קילו-ביט לשנייה, בגלל מגבלות שמטילים היצרנים השונים. זו גם מגבלת רוחב הפס שמוגדרת לתקן AC-3 בטלוויזיה בכבלים (דיגיטלית). קונסולת המשחקים XBOX מוציאה את הקצב המקסימלי המוגדר בתקן - 640 קילו-ביט לשנייה. חברת דולבי שותפה לפיתוח AAC, התקן העתיד להחליף את AC-3 בשימושי MPEG, שביצועיו טובים יותר אך הוא מורכב יותר. DTS SDDS אתר האינטרנט הרשמי של דולבי דיגיטל (באנגלית) מדיה וקבצים בנושא דולבי דיגיטל בוויקישיתוף אתר מעבדות דולבי תוכנת liba52 - מפענח דולבי דיגיטל (קוד פתוח) תקני ATSC - אתר ממנו ניתן להוריד קובץ PDF של תקן AC-3 תוכנת AC3Filter - מפענח דולבי דיגיטל ל-Windows כהתקן ב-DirectShow (קוד פתוח) מה זה דולבי? מדריך לתקני קול במגברי קולנוע ביתי, באתר ynet, 10 באפריל 2008
היינריך אשוף

היינריך אשוף (בגרמנית: Heinrich Aschoff;‏ 1893 – 1958), היה חסיד אומות העולם מגרמניה. אשוף היה בן למשפחה קתולית. אחד מאחיו היה כומר. במלחמת העולם הראשונה היה אשוף חייל בצבא הקיסרות הגרמנית. הוא נפצע קשה בקרב והתעוור בעינו האחת. לאחר המלחמה היה אשוף חוואי ובבעלותו חווה גדולה בכפר הרברן (Herbern-Ascheberg) שבנורדריין-וסטפאליה. הוא היה נשוי למריה אשוף (1899–1953) ולשניים היו שמונה ילדים. בתקופת מלחמת העולם השנייה העסיק אשוף בחוותו מספר עובדי כפייה. כמו כן הסתיר אשוף בחוותו שתי יהודיות - מרגרטה שפיגל (אנ') (מרגה) ובתה בת השלוש - למרות עונש המוות שהיה צפוי לכל המסתיר יהודים וכן למרות הסכנה למשפחתו. השתיים קיבלו הוראה להתייצב במשרדי הגסטפו בפברואר 1943. הן הבינו שמדובר בתירוץ לשם שליחתן למזרח ונאלצו לרדת למחתרת. הן שהו במספר מקומות מסתור, ובהמשך שנת 1943 הגיעו לחוותו של אשוף, שם שהו עד חג הפסחא של שנת 1945 ושרדו בשואה. בשנת 1969 הכיר יד ושם בהיינריך אשוף בתור חסיד אומות העולם. בשנת 1969 פרסמה שפיגל את הספר "מצילים בלילה" (Retter in der Nacht) ובו הנציחה את סיפור ההצלה בחוותו של אשוף. בשנת 2009 יצא לאקרנים הסרט "מצילים בלילה" (גר') ובו מתועד סיפור ההצלה. פעילותו של היינריך אשוף, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היינריך אשוף".
גביע אפריקה לאומות 1994

גביע אפריקה לאומות 1994 היה הטורניר ה-19 של גביע אפריקה לאומות בכדורגל. הטורניר התקיים בין ה-26 במרץ ל-10 באפריל 1994 בתוניסיה, שהחליפה את זאיר, שתוכננה במקור לארח את הטורניר. בטורניר השתתפו 12 נבחרות, שחולקו לארבעה בתים, מהן העפילו שתי הראשונות בכל בית לשלב רבע הגמר. ניגריה זכתה בתואר בפעם השנייה בתולדותיה, לאחר שחזרה מפיגור וגברה 2–1 במשחק הגמר על זמביה, מצמד שערים של עמנואל אמוניקה. הזמבים התייצבו לטורניר עם נבחרת חדשה כמעט לחלוטין, שנה לאחר התרסקות המטוס שהוביל את הנבחרת למשחק במסגרת מוקדמות מונדיאל 1994. באותו האסון נספו 25 שחקנים ואנשי צוות. טורניר המוקדמות התקיים בין יוני 1992 לאוקטובר 1993. השתתפו בו כל הנבחרות החברות ב-CAF, שחולקו לשמונה בתים בני ארבע עד שש נבחרות כל אחד. עשר נבחרות העפילו מטורניר המוקדמות, ואליהן הצטרפו תוניסיה המארחת וחוף השנהב, מחזיקת הגביע, שהעפילו אוטומטית. *‏ סנגל החליפה את אלג'יריה שנפסלה מלהשתתף בטורניר עקב שיתוף שחקנים לא מורשים. מדיה וקבצים בנושא גביע אפריקה לאומות 1994 בוויקישיתוף
מספר ובר

מספר וֶבֶּר (Weber number,‏ ) הוא גודל חסר ממד במכניקת הזורמים החיוני עבור זורמים נוזליים ובמיוחד עבור ממשק בין שני נוזלים שונים, ועבור כמה זורמים שבהם שטח הפנים מעוקל. המספר קרוי על שם מוריץ ובר ((גר')). ניתן לחשוב על מספר ובר כעל מדד לחשיבות אינרציית הנוזל בהשוואה עם מתח הפנים. הכמות חיונית לניתוח סרט זורם דק ומבנה טיפות ובועות.  מספר ובר נרשם בצורה הבאה:   W e = ρ v 2 l σ {\displaystyle \mathrm {We} ={\frac {\rho \,v^{2}\,l}{\sigma }}} כאשר ρ {\displaystyle \rho } צפיפות הזורם (kg/m3). v {\displaystyle v} מהירות  (m/s). l {\displaystyle l}  אורך אופייני, בדרך כלל בקוטר אגל (m). σ {\displaystyle \sigma } מתח פנים (N/m). מספר ובר מותקן, W e ∗ = W e 12 {\displaystyle \mathrm {We} ^{*}={\frac {\mathrm {We} }{12}}} שווה ליחס בין האנרגיה הקינטית לאנרגיית פני השטח, W e ∗ = E k i n E s u r f {\displaystyle \mathrm {We} ^{*}={\frac {E_{\mathrm {kin} }}{E_{\mathrm {surf} }}}} , כאשר E k i n = π ρ l 3 U 2 12 {\displaystyle E_{\mathrm {kin} }={\frac {\pi \rho l^{3}U^{2}}{12}}} ו E s u r f = π l 2 σ {\displaystyle E_{\mathrm {surf} }=\pi l^{2}\sigma } . אחד השימושים למספר וובר הוא בחקר צינורות חום. כאשר שטף המומנטום בליבת האדים של צינורות חום גבוה, קיימת אפשרות שמאמץ הגזירה המופעל על הנוזל בפתיל יכול להיות גדול מספיק כדי לעלות לרכבת הטיפות בזרם האדים. מספר ובר הוא הפרמטר החסר ממדים שמגדיר לנו את תחילת התופעה (שם התופעה) (מספר ובר גדול או שווה 1). במקרה הזה מספר ובר מוגדר כיחס המומנטום בשכבת האדים מחולק בכוח מתח הפנים שמרסן הנוזל, כאשר הגודל האופייני בו הוא גודל נקבובית המשטח.  Arnold Frohn; Norbert Roth (27 March 2000). Dynamics of Droplets. Springer Science & Business Media. pp. 15–. ISBN 978-3-540-65887-0.  Philip Day; Andreas Manz; Yonghao Zhang (28 July 2012). Microdroplet Technology: Principles and Emerging Applications in Biology and Chemistry. Springer Science & Business Media. pp. 9–. ISBN 978-1-4614-3265-4. Weast, R. Lide, D. Astle, M. Beyer, W. (1989-1990). CRC Handbook of Chemistry and Physics. 70th ed. Boca Raton, Florida: CRC Press, Inc.. F-373,376.
קלר ברוויצקי

קלר ברוויצקי (בגרמנית: Cläre Barwitzky;‏ 1913, ניסה (אנ') – 1989, מיינינגן), הייתה פעילה רוחנית (Seelsorgehelferin) קתולית וחסידת אומות העולם מגרמניה. ברוויצקי נולדה להורים קתוליים אדוקים בעיר ניסה (אנ'), שבשלזיה העלית (אז בגרמניה וכיום בפולין). אביה היה פועל רכבת עני שעבד בדויטשה רייכסבאן. ברוויצקי ביקשה להיות מורה אך זנחה רעיון זה עקב מצבה הכלכלי. בשנת 1932 סיימה את לימודיה וקיבלה משרה בליון בתור מזכירתו של כומר קתולי שהנהיג תנועת שלום דתית בשם "עמיתי פרנסואה הקדוש" (Compagnons de Saint François) (צר'). ברוויצקי הצטרפה לתנועה זו ונסעה לפרייבורג, שם למדה שנתיים על מנת לקבל הכשרה בתור מסייעת רוחנית (Seelsorgehelferin). בשנת 1935 שבה ברוויצקי לצרפת והוצבה לשרת בוויאני (אנ'). בתקופת מלחמת העולם השנייה, לאחר כיבוש צרפת בידי גרמניה, נחשפה ברוויצקי לסכנת פגיעה מצד תנועת ההתנגדות הצרפתית עקב מוצאה הגרמני. עקב הסכנה לביטחונה עברה לסנט אטיין שם הועסקה בקליניקה קתולית לטיפול במשפחה ושמרה על דבר מוצאה הגרמני בסוד. ארגון הצדקה שבו עבדה סייע גם למשפחות יהודיות נרדפות, רובן חסרות אזרחות צרפתית. בני משפחות אלה הסתתרו כדי להינצל מגירוש למזרח ואת ילדיהם הביאו למוסד הקתולי. המוסד בו עבדה ברוויצקי העסיק יהודי שתפקידו היה להסתיר יהודים במקומות מסתור ארעיים בקרב האוכלוסייה המקומית. בהמשך, ולאור הסכנה הגוברת לשלומם של הילדים, אוכסנו ילדים אלה במחנה קיץ שהשתייך למוסד הקתולי ליד שאמוני. שם שהו במשך שנה, מקיץ 1943 עד קיץ 1944, תחת חסותם של שני אנשי צוות מהמוסד, אחת מהן הייתה ברוויצקי, ועוד שתי יהודיות. הטיפול בילדים היה מתיש ותובעני, והסכנה לגילוי זהותם של הילדים הייתה רבה. כל מגע עם השלטונות חייב זהירות רבה. כל אלה גבו מחיר נפשי מהצוות. בנוסף לפעילותה זו שלחה ברוויצקי שליחים לליון בעת שזו הופצצה, כדי לחלץ משם שתי תינוקות יתומות. לאחר המלחמה הגיעה ברוויצקי לפריז ומשם עברה לעבוד בלייפציג. ב-1947 החלה לעבוד בסאלפלד (אנ') שבתורינגיה ולאחר מכן במיינינגן. בשנת 1969 פרשה מטעמי בריאות. עוד בחייה נודע על פעילות ההצלה שלה, אך היא ביקשה לקבל הכרה לא בתור פעילה אנטי-פשיסטית אלא בתור פעילת שלום. בשנת 1991 הכיר יד ושם בברוויצקי כחסידת אומות העולם. קלר ברוויצקי, באתר יד ושם (באנגלית)
דודו (פירושונים)

האם התכוונתם ל... דודו – מין נכחד של עוף חסר יכולת תעופה דודו – כינוי חיבה נפוץ לשם דוד דודו (משחק) – משחק קוביות דוד צ'רקסקי – מפקד בפלמ"ח שנהרג במהלך מלחמת העצמאות, והתפרסם בשירו של חיים חפר "דודו" דודו, רוזן לאורנבורג דוד (פירושונים) אישים ששמם הפרטי הוא דודו